**C.2 ผลและกระบวนการจัดการศึกษาของแต่ละหลักสูตรต่อผลการเรียนรู้**

**(Learning Outcomes) และความต้องการจำเป็นของผู้มีส่วนได้ส่วนเสีย**

|  |  |  |  |  |
| --- | --- | --- | --- | --- |
| **C.2.2** | **:** | **มีการกำกับติดตามและประเมินผลการจัดการศึกษาของแต่ละหลักสูตร**  **ให้ตอบสนองความต้องการและจำเป็นของผู้มีส่วนได้ส่วนเสีย** | | |
| **ปีที่ใช้ในการประเมิน** | | | **:** | ปีการศึกษา 2563 |
| **ผู้รับผิดชอบ Criteria** | | | **:** | สุระศักดิ์ อาษา |
| **หน่วยงาน** | | | **:** | สำนักบริหารและพัฒนาวิชาการ |

**ผลการดำเนินงาน :**

มหาวิทยาลัยจัดทำระบบและกลไก เพื่อการกำกับติดตามและประเมินผลการจัดการศึกษาของแต่ละหลักสูตรให้ตอบสนองความต้องการของผู้มีส่วนได้ส่วนเสีย โดยการจัดการศึกษาของแต่ละหลักสูตรต้องเป็นไปตามรายละเอียดของหลักสูตร (มคอ.2) ที่กำหนด และผลลัพธ์การเรียนรู้ระดับหลักสูตร (Program Learning Outcome) ซึ่งกระบวนการในการพัฒนาหลักสูตรหรือปรับปรุงหลักสูตร จะมีการแต่งตั้งคณะกรรมการพัฒนา/ปรับปรุง และกรรมการวิพากษ์หลักสูตร องค์ประกอบของคณะกรรมการด้านผู้มีส่วนได้ส่วนเสีย ได้แก่ ศิษย์เก่า ผู้ประกอบการ ([หนังสือแจ้งการแต่งตั้งคณะกรรมการพัฒนา/ปรับปรุง และกรรมการวิพากษ์หลักสูตร](http://www.education.mju.ac.th/fileDownload/256.pdf)) รองอธิการบดี ที่รับผิดชอบด้านวิชาการมีนโยบายให้หลักสูตรใหม่และหลักสูตรปรับปรุงจัดทำและนำเสนอ[แบบเสนอขอเปิดหลักสูตรใหม่ เพื่อขอบรรจุเพิ่มไว้ในแผนพัฒนาการศึกษามหาวิทยาลัยแม่โจ้](http://www.erp.mju.ac.th/openFile.aspx?id=Mzk4NjAz&method=inline) หรือ [แบบเสนอเชิงหลักการ (Concept Paper) เพื่อขอปรับปรุงหลักสูตร](http://www.erp.mju.ac.th/openFile.aspx?id=Mzk4NjA0&method=inline) การพัฒนา/ปรับปรุงหลักสูตร (มติคณะกรรมการวิเคราะห์หลักสูตร) ต่อคณะกรรมการด้านวิชาการและคณะกรรมสภาวิชาการ ในแบบฟอร์มดังกล่าวให้หลักสูตรระบุความต้องการของผู้มีส่วนได้เสีย และระบุประเมินผลลัพธ์การเรียนรู้ เมื่อแบบฟอร์มแนวคิดได้ผ่านการพิจารณาจากคณะกรรมการสภาวิชาการแล้ว หลักสูตรจึงเสนอรายละเอียดของหลักสูตร (มคอ.2) ตาม[ขั้นตอนการนำเสนอรายละเอียดของหลักสูตร](http://www.erp.mju.ac.th/openFile.aspx?id=NDAzNDA5&method=inline) (มคอ.2) ต่อไป

ขั้นตอนการนำเสนอหลักสูตรนั้น สภาวิชาการได้แต่งตั้งคณะกรรมการกลั่นกรองหลักสูตร 4 สาขาวิชา ได้แก่ สาขาวิชาวิทยาศาสตร์และเทคโนโลยี สาขาวิชาเกษตรศาสตร์ สาขาวิชามนุษย์ศาสตร์และสังคมศาสตร์ และหมวดวิชาศึกษาทั่วไป ([คำสั่งสภาวิชาการ เรื่อง แต่งตั้งคณะกรรมการกลั่นกรองหลักสูตร](http://www.erp.mju.ac.th/openFile.aspx?id=Mzk4NjAy&method=inline)) ซึ่งทำหน้าที่กลั่นกรองรายละเอียดหลักสูตร (มคอ.2) และรายวิชา ให้เป็นไปตามหลักวิชาการของแต่ละหลักสูตร เพื่อให้การจัดการเรียนการสอนและการประเมินผลบรรลุต่อผลการเรียนรู้ที่เป็นไปตามความต้องการของผู้มีส่วนได้ส่วนเสีย

ปีการศึกษา 2563 มหาวิทยาลัยแม่โจ้[กำหนดปฏิทินการประชุมคณะกรรมการชุดต่าง ๆ ประจำปี 2564](http://www.education.mju.ac.th/fileDownload/553.pdf)เพื่อใช้ในการดำเนินการเสนอหลักสูตร

โดยคณะกรรมการด้านวิชาการ ได้มอบหมายให้สำนักบริหารและพัฒนาวิชาการ เร่งรัดติดตามหลักสูตรที่ครบรอบปรับปรุงในปีการศึกษา 2563 -2564 ([หนังสือแจ้งคณะสถานะของหลักสูตรที่ครบรอบการปรับปรุง](http://www.erp.mju.ac.th/openFile.aspx?id=NDAzNDA3&method=inline) และ[หนังสือขอความอนุเคราะห์เร่งการดำเนินการปรับปรุงหลักสูตรที่ครบรอบปี 2563](http://www.erp.mju.ac.th/openFile.aspx?id=NDAzNDA4&method=inline))

มหาวิทยาลัยมีนโยบายให้ทุกหลักสูตรกำหนดผลการเรียนรู้และความคาดหวังของหลักสูตร โดยให้ทุกหลักสูตรกำหนดไว้ในรายละเอียดของหลักสูตร (มคอ.2) โดยผ่านความเห็นชอบจากที่ประชุมคณะกรรมการด้านวิชาการ คณะกรรมการบริหารมหาวิทยาลัย คณะกรรมการสภาวิชาการ สภามหาวิทยาลัย และเสนอหลักสูตรเข้าสู่ระบบพิจารณาความสอดคล้องของหลักสูตรระดับอุดมศึกษา (CHE Curriculum Online : CHECO)

ทั้งนี้ คณะกรรมการด้านวิชาการและคณะกรรมสภาวิชาการให้ความสำคัญกระบวนการจัดการศึกษาของแต่ละหลักสูตร รายวิชา การจัดการเรียนการสอน การประเมินผลเพื่อให้บรรลุต่อผลการเรียนรู้ที่เป็นไปตามความต้องการของผู้มีส่วนได้ส่วนเสีย โดยมหาวิทยาลัยมีการเก็บข้อมูลจากผู้มีส่วนได้ส่วนเสียประจำปี ได้แก่

* ความพึงพอใจของนักศึกษาชั้นปีสุดท้ายที่มีต่อคุณภาพหลักสูตร
* ความพึงพอใจของผู้ประกอบการที่มีต่อบัณฑิต

ซึ่งเป็นข้อมูลป้อนกลับในออกแบบหลักสูตรและพัฒนาหลักสูตร ให้ผลิตบัณฑิตที่มีคุณลักษณะพึงประสงค์ ตาม PLO ของหลักสูตรที่กำหนด และตอบสนองต่อความต้องการของผู้มีส่วนได้ส่วนเสียซึ่งเป็นผู้ใช้บัณฑิต

**ผลการประเมินตนเอง ระดับ 2** : Inadequate and Improvement is Necessary